
దాసరి దర్శకత్వంలో రూపుదిద్దుకొన్న ‘తూర్పు-పడమర’ చిత్రంలో ఓ పాట ఉంది ... ‘శివరంజనీ.. నవ రాగిణీ’ అంటూ. ఈ పాట రాసింది డాక్టర్ సి.నారాయణరెడ్డి, స్వరపరిచింది రమేశ్ నాయుడు. పాడింది ఎస్.పి.బాలసుబ్రహ్మణ్యం. ‘శివరంజని’ రాగంలో స్వరపరిచిన పాట అది. విషాద ఛాయ కనిపించే ఈ  రాగంలో ఓ ప్రణయ గీతాన్ని స్వరపరచడం ప్రయోగమే కాదు సాహసం కూడా. అయినా ధైర్యం చేశారు రమేశనాయుడు. ఆ పాట ఎంతగా సంగీత ప్రియులకు చేరువైందో చెప్పనక్కర్లేదు.అలాగే ఆ తర్వాత వచ్చిన ‘శివరంజని’ చిత్రంలో ‘అభినవ తారవో.. నా అభిమాన తారవో’ అనే పాట కూడా శివరంజని రాగంలోనే స్వరాలద్దుకొంది. ఈ పాట కూడా నారాయణరెడ్డే  రాశారు. రమేశ్ నాయుడు స్వరపరిచారు. బాలు పాడారు. ఈ రెండు చిత్రాలకూ దాసరి దర్శకుడు కావడం ఒక విశేషం.‘తూర్పు-పడమర’ చిత్రానికి తమిళంలో వచ్చిన ‘అపూర్వ రాగంగళ్’ సినిమా మూలం. ఆ సినిమాలో ‘ఆదిశయ రాగం.. ఆనంద రాగం’ అనే పల్లవితో ఓ పాట ఉంది. అది బాగా పాపులర్ కావడంతో అదే ట్యూన్ తో తెలుగులో పాట రాయిస్తే బాగుంటుందని నిర్మాత కె.రాఘవ, దర్శకుడు దాసరి ఓ నిర్ణయానికి వచ్చి నారాయణరెడ్డిని పిలిపించారు. అయితే సంగీత దర్శకుడు రమేశనాయుడు అందుకు ఒప్పుకోలేదు. ‘అంతకంటే మంచి ట్యూనతో ఓ మంచి పాట ఇస్తాను. నాకో అవకాశం ఇవ్వండి’ అన్నారు. దర్శకనిర్మాతలు సరేన న్నారు.  ‘శివరంజని’ రాగంలో ఆ పాటని స్వరపరుస్తానని రమేశ్ నాయుడు చెప్పేసరికి అంతా కంగారు పడ్డారు. ఎందుకంటే ఆ రాగంలో విషాద ఛాయలు ఎక్కువగా ఉంటాయి. అందుకే సాధారణంగా విషాద గీతాలకే ఆ రాగాన్ని ఉపయో గిస్తుంటారు. మరి ఓ ప్రణయగీతాన్ని ఆ రాగంలో స్వరపరచడం సాహసమే కదా. అయినా వెనుకాడలేదు రమేశ్ నాయుడు. నారాయణరెడ్డి కూడా ఛాలెంజ్గా తీసుకొని పాట రాశారు. తమిళ మాతృకలో శ్రీవిద్య పాత్ర పేరు భైరవి. తెలుగులో ఆమె పేరు ‘శివరంజని’గా మార్చారు. అందుకే శివరంజని  రాగంతో, అదే  పేరుతోనే . ‘ శివరంజనీ.. నవరాగిణీ వినినంతనే నా తనువులోని అణువణువు  కరిగించే అమృతవాహినీ’  అంటూ పాట రాసేశారు నారాయణరెడ్డి. ఈ పాట జనాలకే కాదు దాసరికి కూడా తెగ నచ్చేసింది. ముఖ్యంగా ‘శివరంజని’ పదం ఆయనకు ప్రీతిపాత్రమైందంటే ఆ పేరుతో ఏకంగా ఓ సినిమానే తీసేశారు. ఆ సినిమాలో కూడా ‘శివరంజని’ స్థాయిలోనే ఒక పాట ఉండాలని సంగీతదర్శకుడు రమేశనాయుడికి చెప్పేశారు దాసరి. ఈసారి కూడా ‘శివరంజని’ రాగంలోనే ఓ ప్రేమగీతాన్ని స్వరపరిచి పాట రాసే బాధ్యత నారాయణరెడ్డికి అప్పగించేశారు రమేశనాయుడు. ఆయన ఉత్సాహంగా పాట రాసేశారు.. ‘అభినవ తారవో.. నా అభిమాన తారవో.. అభినయ రసమయ కాంతిధారవో..’ అంటూ. పాట అందరికీ నచ్చేసింది కానీ ఇందులో ‘మంజుల మధుకర శింజాన సుమశర శింజినీ.. శివరంజనీ’ అని సంస్కృత పదాలు ఉండటంతో సాధారణ జనానికి నచ్చుతుందా అని భయపడ్డారు. కానీ సంగీత ప్రియులు అదేమీ పట్టించుకోకుండా ఆ పాటని గుండెల్లో దాచుకొన్నారు.ఇలా ఒకే రచయిత, ఒకే దర్శకుడు, ఒకే సంగీతదర్శకుడు, ఒకే గాయకుడు, ఒకే మకుటంతో రెండు పాటలు రూపొందడం, ప్రేక్షకులు వాటిని ఆదరించడం నిజంగా అరుదైన విషయమే.

dasari darsakatvamlo roopudiddukonna ‘thoorpu-padamara’ chitramlo oo paata undi ... ‘shivaranjanee.. nava raaginee’ antuu. ee paata rasindi dactor si.narayanareddy, swaraparichindi ramesh nayudu. paadindi es.pi.balasubrahmanyam. ‘shivaranjani’ raagamlo swaraparichina paata adhi. vishaada chaaya kanipinche ee  raagamlo oo pranaya geetaanni swaraparachadam prayogame kaadu saahasam kuudaa. aina dhairyam chesaru ramesanayudu. aa paata entagaa sangeeta priyulaku cheruvaindo cheppanakkarledu.alaage aa tarvaata vachina ‘shivaranjani’ chitramlo ‘abhinava taaravo.. naa abhimana taaravo’ ane paata kuudaa shivaranjani ragamlone swaraaladdukondi. ee paata kuudaa narayanaredde  raasaaru. ramesh nayudu swaraparichaaru. baalu paadaaru. ee rendu chitraalakuu dasari darsakudu kaavadam oka visesham.‘thoorpu-padamara’ chitraaniki tamilamlo vachina ‘apurva ragangal’ sinima moolam. aa cinemalo ‘aadisaya raagam.. aananda raagam’ ane pallavitho oo paata undi. adhi baga papular kaavadamtho adhe tune thoo telugulo paata raayiste baguntundani nirmaata ke.raghava, darsakudu dasari oo nirnayaaniki vachi narayanareddini pilipinchaaru. ayithe sangeeta darsakudu ramesanayudu anduku oppukoledu. ‘antakante manchi tyoonatho oo manchi paata istaanu. nako avakaasam ivvandi’ annaru. darsakanirmaatalu sarena nnaaru.  ‘shivaranjani’ raagamlo aa paatani swaraparustaanani ramesh nayudu cheppesariki antaa kangaaru paddaaru. endukante aa raagamlo vishaada chaayalu ekkuvagaa untaayi. anduke saadhaaranamgaa vishaada geetaalake aa raagaanni upayo gistuntaaru. mari oo pranayageetaanni aa raagamlo swaraparachadam sahasame kada. aina venukaadaledu ramesh nayudu. narayanareddy kuudaa chalenjga teesukoni paata raasaaru. tamila maatrukalo srividya paatra paeru bhairavi. telugulo aame paeru ‘shivaranjani’gaa maarchaaru. anduke shivaranjani  raagamtho, adhe  peruthone . ‘ shivaranjanee.. navaraaginii vininantane naa tanuvuloni anuvanuvu  kariginche amrutavaahinii’  antuu paata rasesaru narayanareddy. ee paata janalake kaadu dasariki kuudaa tega nachesindi. mukhyamgaa ‘shivaranjani’ padam aayanaku preetipaatramaindante aa paerutho ekamgaa oo cinemane teesesaaru. aa cinemalo kuudaa ‘shivaranjani’ sthaayiloonae oka paata undaalani sangeetadarsakudu ramesanayudiki cheppesaaru dasari. eesaari kuudaa ‘shivaranjani’ ragamlone oo premageetaanni swaraparichi paata rase baadhyata narayanareddiki appaginchesaaru ramesanayudu. aayana utsaahamgaa paata rasesaru.. ‘abhinava taaravo.. naa abhimana taaravo.. abhinaya rasamaya kantidharavo..’ antuu. paata andarikee nachesindi cony indulo ‘manjula madhukara shinjaana sumasara shinjinee.. shivaranjanee’ ani samskruta padaalu undatamtho saadhaarana jananiki nachutunda ani bhayapaddaru. cony sangeeta priyulu ademi pattinchukokunda aa paatani gundello daachukonnaaru.ilaa oke rachayita, oke darsakudu, oke sangeetadarsakudu, oke gayakudu, oke makutamtho rendu paatalu roopondadam, prekshakulu vaatini aadarinchadam nijamgaa arudaina vishayame.